Source: https://ispis.sk/judikatura/KSKE/8CoP364/2012
Timestamp: 2020-04-03 04:24:11+00:00
Document Index: 3001440

Matched Legal Cases: ['§ 96', '§ 96', '§ 214', '§ 219', '§ 96', 'súd ', 'súd ', 'Súd ', '§ 96', 'súd ', '§ 214', '§ 96', 'súd ', 'súd ', 'súd ', 'súd ', 'Súd ', 'súd ', '§ 96', 'súd ', 'súd ', '§ 219']

KSKE 8 CoP 364/2012 - iSpis
iSpis Judikatúra – KSKE 8 CoP 364/2012
KS v Košiciach, dátum 18.09.2012, sp.zn. KSKE 8 CoP 364/2012
§ 96 ods. 1 OSP
§ 96 ods. 1 OSP § 214 ods. 2 OSP § 219 ods. 1 OSP § 96 ods. 3 OSP
Súd: Krajský súd Košice Spisová značka: 8CoP/364/2012 Identifikačné číslo súdneho spisu: 7612208681 Dátum vydania rozhodnutia: 19. 09. 2012 Meno a priezvisko sudcu, VSÚ: JUDr. Marianna Hrabovecká ECLI: ECLI:SK:KSKE:2012:7612208681.1
Uznesenie Krajský súd v Košiciach v právnej veci mal. V.O. T. nar. XX.X.XXXX a mal. L. T. nar. X.XX.XXXX zastúpených kolíznym opatrovníkom Úradom práce, sociálnych vecí a rodiny Spišská Nová Ves, detašované pracovisko Krompachy detí rodičov X. M. nar. XX.X.XXXX bývajúcej v M. č. XX a L. T. nar. XX.XX.XXXX bývajúceho v R. č. XX zastúpeného Mgr. Viktorom Lišuchom vyšším súdnym úradníkom Okresného súdu Rožňava v konaní o úpravu výkonu rodičovských práv a povinností k maloletým deťom o odvolaní matky proti uzneseniu Okresného súdu Spišská Nová Ves z 12.7.2012 č.k. 2P 19/2012 - 16 takto
Súd prvého stupňa uznesením z 12.7.2012 č.k. 2P 19/2012 - 16 zastavil konanie o úprave výkonu rodičovských práv a povinností k maloletým deťom L. nar. X.XX.XXXX a V. nar. XX.X.XXXX podľa § 96 ods. 1 O.s.p. na základe toho, že matka maloletých detí X. M. zobrala späť návrh na úpravu výkonu rodičovských práv a povinností k maloletým deťom písomným podaním adresovaným konajúcemu súdu 4.7.2012 (č.l. 14 spisu) .
Proti tomuto uzneseniu podala v zákonnej lehote odvolanie matka maloletých detí a žiadala v konaní pokračovať s odôvodnením, že sa zo spoločnej domácnosti musela odsťahovať, opäť býva u svojich rodičov a otec neprejavuje záujem o mal. deti a neprispieva na ich výživu.
Odvolací súd bez nariadenia pojednávania podľa § 214 ods. 2 O.s.p. preskúmal podané odvolanie, oboznámil sa s obsahom spisu a dospel k záveru, že odvolanie matky je neopodstatnené.
Podľa § 96 ods. 1 O.s.p. navrhovateľ môže vziať za konania späť návrh na jeho začatie, a to sčasti alebo celkom. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Podľa ods. 2 cit. zák. ust. súd konanie nezastaví, ak odporca so späťvzatím návrhu z vážnych dôvodov nesúhlasí; v takom prípade súd po právoplatnosti uznesenia pokračuje v konaní. Podľa ods. 3 cit. zák. ust. nesúhlas odporcu so späťvzatím návrhu nie je účinný, ak dôjde k späťvzatiu návrhu skôr, než sa začalo pojednávanie, alebo ak ide o späťvzatie návrhu na rozvod, neplatnosť manželstva alebo určenie, či tu manželstvo je alebo nie je.
Späťvzatie návrhu na začatie konania je dispozitívnym procesným úkonom účastníka voči súdu, ktorým prejavuje svoju vôľu, aby sa nekonalo a vo veci meritórne nerozhodovalo. Súd nie je oprávnený skúmať
dôvody, pre ktoré navrhovateľ svoj návrh na začatie konania berie späť. Z obsahu spisu vyplýva, že navrhovateľka (matka maloletých detí) zobrala späť návrh na úpravu výkonu rodičovských práv a povinností k maloletým deťom L. a V. pred začatím pojednávania písomným podaním adresovaným Okresnému súdu Spišská Nová Ves 4.7.2012 (č.l. 14 spisu) , preto súd prvého stupňa nebol povinný podľa § 96 ods. 3 O.s.p. zisťovať, či ostatní účastníci konania so späťvzatím návrhu a zastavením konania súhlasia a správne rozhodol, ak uznesením konanie zastavil.
Odvolací súd zdôrazňuje, že zákon nepripúšťa odvolanie späťvzatia návrhu na začatie konania a poukazuje na rozhodnutie R 60/1999 Zbierky stanovísk Najvyššieho súdu a rozhodnutí súdov SR, podľa ktorého ak navrhovateľ vzal návrh späť, nemôže svoje späťvzatie odvolať, preto je žiadosť matky maloletých detí o pokračovanie v konaní obsiahnutá v odvolaní irelevantná. Z uvedených dôvodov odvolací súd napadnuté uznesenie podľa § 219 ods. 1 O.s.p. ako vecne správne potvrdil a dodáva, že zastavenie konania nie je zákonnou prekážkou pre podanie nového návrhu na úpravu výkonu rodičovských práv a povinností k maloletým deťom.